als_Latn dik_Latn sag_Latn
Kur Google filloi të testojë balonat e saj me internet me valë, ajo nuk e mendoi se do të shkaktonte ndonjëherë panik në Zelandën e Re. Wall Street Journal shkruan se shërbimet e emergjencës së vendit ishin kontaktuar të premten, pasi kishin kujtuar se mos është përplasur një avion, por në fakt ishte një nga balonat e gjigantit të teknologjisë që ishte prishur. Një avion shpëtimi ishte dërguar për të hetuar çështjen që ndodhi në pjesën lindore të Zelandës së re.
Google konfirmoi që njëra nga balonat e saj kishte rënë në det. Wall Street Journal më pas tregoi që Google kishte hasur vështirësi në mbajtjen e balonave në një vend për shkak të kushteve të vështira të motit.
Para një viti, Google tregoi për planet e saj për të përhapur internetin në zonat rurale nëpërmjet balonave. Balonat, që i ngjasojnë një kandili të bardhë deti, përdorin një kombinim të erës, energjisë diellore dhe “algoritmeve komplekse” për të qëndruar në një pjesë të caktuar të qiellit. Balonat komunikojnë me antena të vendosura në sipërfaqen e tokës disa qindra metra poshtë për të siguruar qasje interneti në ato zona.
Fatkeqësisht, përpjekjet e kompanisë kanë dështuar disa herë, duke hasur vështirësi të ndryshme dhe duke shkaktuar edhe probleme. Së fundmi ata prishën edhe disa shtylla elektrike në qytetin e Uashingtonit.
(Herë të lexuara: 201)
als_Latn als_Latn als_Latn als_Latn als_Latn